Blas Mora

Blas Mora, naixito d'Albalat de l'Arcebispe (Baixo Martín) o 3 de febrero de 1861 (o día de Sant Blas) y muerto en Zaragoza (comarca de Zaragoza) en chulio de 1938, estió un destacato cantaire aragonés d'ixota aragonesa, muit conoixito en estar o primer ganador, o 19 d'octubre de 1894, d'o I Certamen Oficial d'Ixota Aragonesa convocato por o concello de Zaragoza, ganando amás o Premio Extraordinario d'ixe mesmo certamen en 1899 y 1904. Residiba en a ciudat de Zaragoza dende que remató en 1885 o suyo servicio militar.

Chunto con Antonio Pozo (O Mochuelo) estió uno d'os primers cantaires d'ixotas en grabar as suyas cancions en os celindros de cera (antecesors d'os actuals discos) pa reproducir en fonografo, fácil que as grabacions estioron feitas d'antis de l'anyo 1900,*GARCÍA, Mariano, La cuna de las grabaciones musicales en Aragón, Heraldo de Aragón, 29 de mayo de 2007. s'han conservau dos d'estes suportes que reunen seis ixotas de baile d'este cantaire que destacaba por a potencia d'a suya voz y as melismas que feba.

En zaguerías d'a suya carrera, ubrió un local en Zaragoza que se convertió en un centro de referencia ta a ixota aragonesa.

 Referencias 

Categoría:Cantaires d'Aragón
Categoría:Cantaires d'ixota aragonesa d'Aragón
Categoría:Cantaires en castellano
Categoría:Naixius d'Albalat de l'Arcebispe
Categoría:Muertos en Zaragoza
Categoría:1861 (naixencias)
Categoría:1938 (muertes)